A converchencia evolutiva u evolución converchent ye o fenomeno evolutivo que se produz en dos estructuras d'oríchens independients que rematan por tornar-se semellants porque fan funcions pareixidas. Ye de notar que, pa que pueda parlar-se de converchencia evolutiva, cal que as estructuras d'oríchen d'a on que dimana la evolución sían verdaderament diferents y os organismos comparaus, anque puedan tener antipasaus lontanos comuns, no tenesen formas de vida pareixidas quan se considera que escomenzó lo procés de converchencia.